turjo4nis/wikipedia-bn-dump-20250701 huggingface dataset:
ইসরার আলী

ইসরার আলী (; জন্ম: ১ মে, ১৯২৭ - মৃত্যু: ১ ফেব্রুয়ারি, ২০১৬) তৎকালীন ব্রিটিশ ভারতের জলন্ধরে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৫২ থেকে ১৯৫৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। পাকিস্তান ক্রিকেট দলের সদস্য হিসেবে ১৯৫২-৫৩ মৌসুমে প্রথম টেস্টে ভারতের বিপক্ষে অংশ নেন।

ঘরোয়া প্রথম-শ্রেণীর ক্রিকেটে বাহাওয়ালপুর, মুলতান ও দক্ষিণ পাঞ্জাবের প্রতিনিধিত্ব করেছেন তিনি। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতে পারতেন।

প্রথম-শ্রেণীর ক্রিকেট 
১৯৪৬-৪৭ মৌসুমে রঞ্জী ট্রফির মাধ্যমে প্রথম-শ্রেণীর খেলোয়াড়ী জীবন শুরু করেন ও ১৯৬০-৬১ মৌসুম পর্যন্ত খেলেন। ১৯৫৭-৫৮ মৌসুমে বাহাওয়ালপুরের সদস্য হিসেবে কায়েদ-ই-আজম ট্রফিতে পাঞ্জাব এ-দলের বিপক্ষে খেলেন। ঐ খেলায় ৫৮ রানে ৯ উইকেট পেয়েছিলেন তিনি। খেলায় তিনি ৮৮ রান খরচায় ১১ উইকেট দখল করেন। ঐ প্রতিযোগিতার কোয়ার্টার-ফাইনালে ঢাকা বিশ্ববিদ্যালয়ের বিপক্ষে ১১-১০-১-৬ বোলিং পরিসংখ্যান দাঁড় করেন ও ৩৯ রানে প্রতিপক্ষকে গুটিয়ে দেন। এরপর, ব্যাট হাতে নিয়ে ব্যক্তিগত সর্বোচ্চ ৭৯ রান তুলেন।

১৯৫৯ সালে ইংল্যান্ডের পেশাদার ল্যাঙ্কাশায়ার লীগে খেলেন। ব্যাকাপ দলের সদস্যরূপে ৫০.৬৬ গড়ে ৯১২ রান তুলেন ও ২২.৯৫ গড়ে ৪৮ উইকেট লাভ করেন।

আন্তর্জাতিক ক্রিকেট 
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ইসরার আলী। ১৯৫২-৫৩ মৌসুমে ভারতের বিপক্ষে শীর্ষসারির ব্যাটসম্যান হিসেবে ঐ টেস্টগুলোয় অংশ নিয়েছেন। এরপর ১৯৫৯-৬০ মৌসুমে সফরকারী অস্ট্রেলিয়ার বিপক্ষে নিচেরসারির ব্যাটসম্যান ও উদ্বোধনী বোলার হিসেবে খেলেন।

১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২১ নভেম্বর, ১৯৫৯ তারিখে লাহোরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ২৫.৬৬ গড়ে ৬ উইকেট পান। তন্মধ্যে লেস ফাভেলকেই চারবার আউট করেন।

দেহাবসান 
২২ জানুয়ারি, ২০১১ তারিখে আসলাম খোখারের দেহাবসানের পর তিনি পাকিস্তানের বয়োজ্যেষ্ঠ টেস্ট ক্রিকেটার ছিলেন। ১ ফেব্রুয়ারি, ২০১৬ তারিখে ৮৮ বছর বয়সে ওকারা এলাকায় ইসরার আলী’র দেহাবসান ঘটে।

তথ্যসূত্র

আরও দেখুন 
 ক্লাইভ রাইস
 অ্যান্ডি গ্যানটিউম
 ২০১৬ এশিয়া কাপ
 পাকিস্তান জাতীয় ক্রিকেট দল
 বর্ষীয়ান ক্রিকেটারদের তালিকা
 ১৯৫২-৫৩ পাকিস্তান ক্রিকেট দলের ভারত সফর

বহিঃসংযোগ 
 
 

১৯২৭-এ জন্ম
২০১৬-এ মৃত্যু
উত্তর অঞ্চলের (পাকিস্তান) ক্রিকেটার
জলন্ধরের ক্রীড়াবিদ
দক্ষিণ পাঞ্জাবের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাঞ্জাব বিশ্ববিদ্যালয়ের ক্রিকেটার
বাহাওয়ালপুরের ক্রিকেটার
ভারতীয় বংশোদ্ভূত পাকিস্তানি টেস্ট ক্রিকেটার
মুলতানের ক্রিকেটার
মধ্য অঞ্চলের (পাকিস্তান) ক্রিকেটার
জলন্ধর থেকে আগত ক্রিকেটার
২৯তম জাতীয় চলচ্চিত্র পুরস্কার (বাংলাদেশ)

২৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৯তম আয়োজন; যা ২০০৪ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

বিজয়ীদের তালিকা

মেধা পুরস্কার

কারিগরী পুরস্কার

আরও দেখুন 
 ৭ম মেরিল-প্রথম আলো পুরস্কার

তথ্যসূত্র

জাতীয় চলচ্চিত্র পুরস্কার (বাংলাদেশ)
২০০৪-এর চলচ্চিত্র পুরস্কার
মাহবুব আলি খান, ষষ্ঠ আসাফ জাহ

ষষ্ঠ আসাফ জাহ মীর মাহবুব আলি খান সিদ্দিকি (; ১৭ আগস্ট ১৮৬৬ – ২৯ আগস্ট ১৯১১) ছিলেন হায়দ্রাবাদের ষষ্ঠ নিজাম। তিনি ১৮৬৯ থেকে ১৯১১ সাল পর্যন্ত হায়দ্রাবাদ শাসন করেছেন।

প্রারম্ভিক জীবন 

মীর মাহবুব আলি খান ১৮৬৬ সালের ১৭ আগস্ট হায়দ্রবাদের পুরানি হাভেলিতে জন্মগ্রহণ করেন। তিনি আফজালউদ্দৌলার একমাত্র পুত্র সন্তান ছিলেন।

জীবনী
মাহবুব আলি খানের দুই বছর বয়সে তার পিতা মারা যান। এরপর তিনি ১৮৬৯ সালে ষষ্ঠ নিজাম হন। প্রথম সালার জং তাকে নিজামের পদে বসান। এসময় নবাব রশিদউদ্দিন খান তৃতীয় শামসুল উমরা নিজামের অভিভাবক হন। ১৮৮১ সালের ১২ ডিসেম্বর শামসুল উমরা মারা যাওয়ার পর সালার জং একমাত্র অভিভাবকের দায়িত্ব পান। ১৮৮৩ সালের ৮ ফেব্রুয়ারি মৃত্যুর আগ পর্যন্ত তিনি অভিভাবকের দায়িত্ব পালন করেছেন। মাহবুব আলি খান গৃহশিক্ষকদের তত্ত্বাবধানে পড়াশোনা করেছেন। ক্যাপ্টেন জন ক্লার্ককে তার গৃহশিক্ষক হিসেবে নিযুক্ত করা হয়েছিল। এছাড়াও আরবি, ফার্সি ও উর্দু পন্ডিতদের কাছেও তিনি শিক্ষালাভ করেছেন।

মাহবুব আলি খান শাসক হিসেবে সম্মানিত ছিলেন। তাকে মাহবুব আলি পাশা বলে ডাকা হত। আরাস্তু ইয়ার জং উপাধিপ্রাপ্ত ড. আবদুল হুসাইন ছিলেন মাহবুব আলি খানের চিকিৎসক।

জীবনধরণ
মাহবুব আলি খান বিলাসবহুল জীবনাচরণের জন্য পরিচিত ছিলেন। পোশাক ও গাড়ির প্রতি তার আকর্ষণ ছিল। তৎকালীন সময়ে তার পোশাক সংগ্রহ ছিল সবচেয়ে সমৃদ্ধ। এসবের মধ্যে ছিল শেরওয়ানি, শার্ট, কো, কলার, মোজা, জুতা, পাগড়ি, লাঠি, সুগন্ধি। তিনি জ্যাকব ডায়মন্ড ক্রয় করেছিলেন। এটি নিজামের রত্নের মধ্যে অন্যতম ছিল। বর্তমানে তা ভারত সরকারের মালিকানায় রয়েছে।

সম্মাননা

(রিবন বার)
ব্রিটিশ সম্মাননা
এম্প্রেস অফ ইন্ডিয়া গোল্ড মেডেল, ১৮৭৭
নাইট গ্র্যান্ড কমান্ডার অফ দ্য অর্ডার অফ দ্য স্টার অফ ইন্ডিয়া (জিসিএসআই), ১৮৮৪
নাইট গ্র্যান্ড ক্রস অফ দ্য অর্ডার অফ দ্য বাথ (জিসিবি), ১৯০২
দিল্লি দরবার গোল্ড মেডেল, ১৯০৩

বিদেশি সম্মাননা
 গ্র্যান্ড ক্রস অফ দ্য অর্ডার অফ দ্য রেড ঈগল, ১৯১১

আরও দেখুন
হায়দ্রাবাদ রাজ্য
নিজাম
উসমান আলি খান, সপ্তম আসাফ জাহ

আরও পড়ুন

বহিঃসংযোগ
সংক্ষিপ্ত জীবনী
তার ব্যক্তিত্ব

১৮৬৬-এ জন্ম
১৯১১-এ মৃত্যু
ভারতীয় রাজশাসক
ভারতীয় মুসলিম
হায়দ্রাবাদের নিজাম
হায়দ্রাবাদ রাজ্য
ভারতীয় বিদ্যালয় ও কলেজের প্রতিষ্ঠাতা
তেলঙ্গানার ইতিহাস
ভারতীয় রাজপদ
ভারতের উর্দু কবি
উপনির্বাচন

উপনির্বাচন হল সংসদের বা অন্য কোন পরিষদের কোন সদস্যের মৃত্যু হলে, তিনি পদত্যাগ করলে বা অযোগ্য বলে ঘোষিত হলে, তার শুন্য আসন পূরণ করতে যে নির্বাচন অনুষ্ঠিত হয়। এছাড়াও জাতীয় সংসদের কোন সদস্য একাধিক আসন থেকে নির্বাচিত হলে তাকে একটি আসন রেখে বাকি আসন ছেড়ে দিতে হয় এবং তার পরিত্যক্ত আসনে উপনির্বাচন অনুষ্ঠিত হয়।

তথ্যসূত্র 

নির্বাচন
ধরন অনুযায়ী নির্বাচন
গুনাখালি নদী

গুনাখালি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ১০০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুনাখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৫।

প্রবাহ 
গুনাখালি নদীটি খুলনা জেলার পাইকগাছা উপজেলার লতা ইউনিয়নে প্রবহমান সালতা নদী হতে উৎপত্তি লাভ করেছে। অতঃপর এর একই জেলার একই উপজেলার একই ইউনিয়নের মধ্য দিয়ে প্রবাহিত হয়ে দেলুতি নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। উজান থেকে ভাটির দিকে এর প্রশস্ততা বেশি। নদীটিতে সারাবছর পানিপ্রবাহ থাকে এবং ছোটবড় নৌযান চলাচল করে। সমুদ্র উপকূলীয় এলাকার নদী হওয়ায় নদীতে জোয়ার ভাটার প্রভাব আছে।

আরও দেখুন 
 বাংলাদেশের নদীর তালিকা

তথ্যসূত্র

 

খুলনা জেলার নদী
পাইকগাছা উপজেলা
আফজালউদ্দৌলা, পঞ্চম আসাফ জাহ

আফজালউদ্দৌলা, পঞ্চম আসাফ জাহ(১১ অক্টোবর ১৮২৭ – ২৬ ফেব্রুয়ারি ১৮৬৯) ছিলেন হায়দ্রাবাদের নিজাম। তিনি ১৮৫৭ থেকে ১৮৬৯ সাল পর্যন্ত শাসন করেছেন।

আফজালউদ্দৌলার শাসনাধীন সমগ্র অঞ্চলকে ৫টি সুবা তথা প্রদেশে এবং ১৬টি জেলায় বিভক্ত ছিল। প্রত্যেক সুবা একজন সুবেদার এবং প্রত্যেক জেলা একজন তালুকদারের অধীনে থাকত। তার প্রধানমন্ত্রী সালার জং কিছু সংস্কার সাধন করেছিলেন। এর মধ্যে রয়েছে ১৮৫৫ সালে প্রতিষ্ঠিত সরকারি কেন্দ্রীয় কোষাগার। আফজালউদ্দৌলা হায়দ্রাবাদের রাজস্ব ও বিচার ব্যবস্থার সংস্কার করেছিলেন। তিনি ডাক বিভাগ চালু করেন এবং রেলপথ ও টেলিগ্রাফ নেটওয়ার্ক গড়ে তোলেন। ১৮৬১ সালে তাকে স্টার অফ ইন্ডিয়া পদকে ভূষিত করা হয়।

আফজালউদ্দৌলা ছিলেন চতুর্থ আসাফ জাহ ও তার স্ত্রী সাহেবজাদি দিয়ালওয়ারুনিসা বেগম সাহেবার জ্যেষ্ঠ পুত্র।

তিনি তিনবার বিয়ে করেছেন। তার প্রথম স্ত্রী সাহেবজাদি মাহবুব সাহেবা, দ্বিতীয় স্ত্রী সাহেবজাদি আল্লাহ রাখি বেগম এবং তৃতীয় স্ত্রী সাহেবজাদি হুসাইনি বেগম সাহেবা। তার চার পুত্র ও ছয় কন্যা ছিল। ১৮৬৯ সালের ২৬ ফেব্রুয়ারি তিনি হায়দ্রাবাদে মৃত্যুবরণ করেন। মক্কা মসজিদে তাকে দাফন করা হয়।

আরও দেখুন 
 হায়দ্রাবাদ রাজ্য
 মাহবুব আলি খান, ষষ্ঠ আসাফ জাহ

তথ্যসূত্র

বহিঃসংযোগ 

ভারতীয় রাজশাসক
ভারতীয় মুসলিম
হায়দ্রাবাদের নিজাম
ভারতীয় নাইট
হায়দ্রাবাদ রাজ্য
১৮২৭-এ জন্ম
১৮৬৯-এ মৃত্যু
১৯শ শতাব্দীর ভারতীয় মুসলিম
তেলঙ্গানার ইতিহাস
গুলিশাখালী নদী

গুলিশাখালী নদী  বাংলাদেশের দক্ষিণ-পশ্চিমাঞ্চলের পটুয়াখালী এবং বরগুনা জেলার একটি নদী।  নদীটির দৈর্ঘ্য ২৩ কিলোমিটার, গড় প্রস্থ ১৪৫ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুলিশাখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৭।

প্রবাহ 
গুলিশাখালী নদীটি পটুয়াখালী জেলার মির্জাগঞ্জ উপজেলার মির্জাগঞ্জ ইউনিয়নে প্রবহমান বুড়িশ্বর-পায়রা নদী হতে উৎপত্তি লাভ করেছে। অতঃপর এর জলধারা মাদারবুনিয়া, ছোট বিঘাই, বড় বিঘাই এবং গুলিশাখালী ইউনিয়ন পেরিয়ে বরগুনা সদর উপজেলার আয়লা পাটকালা ইউনিয়ন পর্যন্ত প্রবাহিত হয়ে বুড়িশ্বর-পায়রা নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। উজান থেকে ভাটির দিকে নদীটির প্রশস্ততা বেশি। বর্ষাকালে নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

পটুয়াখালী জেলার নদী
বরগুনা জেলার নদী
মির্জাগঞ্জ উপজেলা
পটুয়াখালী সদর উপজেলা
আমতলী উপজেলা
বরগুনা সদর উপজেলা
নাসিরউদ্দৌলা, চতুর্থ আসাফ জাহ

নাসিরউদ্দৌলা মীর ফারকুন্দা আলি খান সিদ্দিকি, চতুর্থ আসাফ জাহ (; ২৫ এপ্রিল ১৭৯৪ - ১৬ মে ১৮৫৭) ছিলেন হায়দ্রাবাদের নিজাম। ১৮২৯ থেকে ১৮৫৭ সাল পর্যন্ত তিনি শাসন করেছেন। তিনি তৃতীয় আসাফ জাহর জ্যেষ্ঠ পুত্র ছিলেন।

তথ্যসূত্র

আরও দেখুন
হায়দ্রাবাদ রাজ্য
নিজাম

বহিঃসংযোগ
Brief biography

ভারতীয় রাজশাসক
১৭৯৪-এ জন্ম
ভারতীয় মুসলিম
হায়দ্রাবাদের নিজাম
হায়দ্রাবাদ রাজ্য
১৮৫৭-এ মৃত্যু
ভারতীয় রাজপদ
তেলঙ্গানার ইতিহাস
ঘাঘর নদী

ঘাঘর নদী  বাংলাদেশের দক্ষিণ-পশ্চিমাঞ্চলের বরিশাল গোপালগঞ্জ এবং বাগেরহাট জেলার একটি নদী।  নদীটির দৈর্ঘ্য ৩২ কিলোমিটার, গড় প্রস্থ ৭২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৮।

প্রবাহ
ঘাঘর নদীটি বরিশাল জেলার আগৈলঝাড়া উপজেলার বাকাল ইউনিয়নে প্রবহমান বিশারকন্দ-বাগদাখাল নদী হতে উৎপত্তি লাভ করেছে। অতঃপর এর জলধারা বাগেরহাট জেলার চিতলমারী উপজেলার কলাতলা ইউনিয়ন পর্যন্ত প্রবাহিত হয়ে শালদহ নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

বরিশাল জেলার নদী
গোপালগঞ্জ জেলার নদী
বাগেরহাট জেলার নদী
আগৈলঝাড়া উপজেলা
কোটালীপাড়া উপজেলা
টুঙ্গিপাড়া উপজেলা
চিতলমারী উপজেলা
মীর আকবর আলি খান সিকান্দার জাহ, তৃতীয় আসাফ জাহ

মীর আকবর আলি খান সিদ্দিকি সিকান্দার জাহ, তৃতীয় আসাফ জাহ (; ১১ নভেম্বর ১৭৬৮ – ২১ মে ১৮২৯) ছিলেন হায়দ্রাবাদের নিজাম। তিনি ১৮০৩ থেকে ১৮২৯ সাল পর্যন্ত হায়দ্রাবাদ শাসন করেছেন।

শাসনকাল

তার শাসনামলে হায়দ্রাবাদে ব্রিটিশরা সেনানিবাস স্থাপন করে। সেকান্দারাবাদ শহর তার নামে নামকরণ করা হয়েছে।

আরও দেখুন
হায়দ্রাবাদ রাজ্য

তথ্যসূত্র

বহিঃসংযোগ

Brief biography

হায়দ্রাবাদের নিজাম
হায়দ্রাবাদ রাজ্য
ভারতীয় রাজশাসক
ভারতীয় মুসলিম
১৭৬৮-এ জন্ম
১৮২৯-এ মৃত্যু
সিকান্দারাবাদ
১৯শ শতাব্দীর ভারতীয় মুসলিম
ভারতীয় রাজপদ
অন্ধ্রপ্রদেশের বন্দর ও পোতাশ্রয়সমূহ

অন্ধপ্রদেশের উপকূলরেখার দৈর্ঘ্য প্রায় ৭০০ কিলোমিটার। গুজরাটের পরে এই রাজ্যের বন্দরের পণ্য আমদানি রপ্তানি পরিমাণ সবচেয় বেশি। এই রাজ্যে ১ টি প্রধান বন্দর ও ১৪ টি অপ্রধান বা ছোট বন্দর রয়েছে। ৬ টি বন্দর পি-পি-পি প্রকল্প দ্বারা তৈরি করা হচ্ছে।

পণ্য পরিবহন 
রাজ্যটি প্রতিবছর প্রায় ৮০ মিলিয়ন টন পণ্য পরিবহন করে। এই রাজ্যের বন্দর গুলো প্রধানত চাল,লৌহ আকরিক,রপ্তানি করে এবং আমদানি করে খনিজ তেল ,পেট্রোলিয়াম জাত দ্রব্যাদি,যন্ত্রাংশ প্রভৃতি।

বন্দর ও পোতাশ্রয়র তালিকা

অপ্রধান বা ছোট বন্দর 
 কাকিনাডা বন্দর - বন্দরটি সাগর মালা প্রকল্প ওর অন্তর্গত।
 মসলিপত্তনম বন্দর
 কৃষ্ণাপত্তনম বন্দর
 গঙ্গারাম বন্দর
 কলিঙ্গপত্তনাম বন্দর
 নরসাপুর বন্দর
 নিজামপত্তনাম বন্দর

তথ্যসূত্র 

ভারতের বন্দর
অন্ধ্র প্রদেশের অর্থনীতি
রশীদ খান

রশীদ খান আরমান (; জন্ম: ২০ সেপ্টেম্বর, ১৯৯৮) আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ১৮ অক্টোবর, ২০১৫ তারিখে জিম্বাবুয়ের বিপক্ষে তার একদিনের আন্তর্জাতিকে অভিষেক ঘটে। একই দলের বিপক্ষে ২৬ অক্টোবর, ২০১৫ তারিখে টুয়েন্টি২০ আন্তর্জাতিকে তার অভিষেক হয়।  ২০১৬ আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্য আফগান ক্রিকেট বোর্ড ৯ ফেব্রুয়ারি, ২০১৬ তারিখে জাতীয় দলের নামের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন। পাকিস্তান ক্রিকেট লীগে লাহোর কালান্দার্সের প্রতিনিধিত্ব করছেন তিনি।

প্রাথমিক জীবন
রশীদ খান ১৯৯৮ সালে পূর্ব আফগানিস্তানের নাংগারে জন্মগ্রহণ করেন। তিনি জালালাবাদের বাসিন্দা এবং তার দশ ভাইবোন রয়েছে। তরুণ বয়সে, তার পরিবার আফগান যুদ্ধে পালিয়ে যায় এবং পাকিস্তানে কয়েক বছরের জন্য আশ্রয় নেয়। পরবর্তীতে তারা আফগানিস্তানে ফিরে আসেন এবং তার তাদের স্বাভাবিক জীবনে অভ্যস্ত হয়ে পড়েন এবং রশীদ তার পড়াশুনা চালিয়ে যেতে থাকেন। রশীদ তার বড় ভাইদের সাথে ক্রিকেট খেলে বড় হতে থাকেন এবং পাকিস্তানের অলরাউন্ডার শহীদ আফ্রিদিকে, যার বোলিং এ্যাকশনকে তিনি নিজের বোলিং এ্যাকশনে নিয়ে আসেন, তিনি তার আদর্শ হিসেবে বেছে নেন।

তথ্যসূত্র

আরও দেখুন 
 আফসার জাজাই
 ২০১৬ আইসিসি বিশ্ব টুয়েন্টি২০
 আফগানিস্তান জাতীয় ক্রিকেট দল

বহিঃসংযোগ 
 

আফগান ক্রিকেটার
১৯৯৮-এ জন্ম
জীবিত ব্যক্তি
আফগানিস্তানের টেস্ট ক্রিকেটার
আফগানিস্তানের একদিনের আন্তর্জাতিক ক্রিকেটার
আফগানিস্তানের টুয়েন্টি২০ আন্তর্জাতিক ক্রিকেটার
পশতু ব্যক্তি
নানগারহর প্রদেশের ব্যক্তিত্ব
কুমিল্লা ভিক্টোরিয়ান্সের ক্রিকেটার
সানরাইজার্স হায়দ্রাবাদের ক্রিকেটার
গায়ানা আমাজন ওয়ারিয়র্সের ক্রিকেটার
কোয়েটা গ্ল্যাডিয়েটর্সের ক্রিকেটার
অ্যাডিলেড স্ট্রাইকার্সের ক্রিকেটার
বিশ্ব একাদশ টুয়েন্টি২০ আন্তর্জাতিক ক্রিকেটার
২০১৯ ক্রিকেট বিশ্বকাপের ক্রিকেটার
টুয়েন্টি২০ আন্তর্জাতিকে হ্যাট্রিক লাভকারী
আফগান শরণার্থী
আফগানিস্তান জাতীয় ক্রিকেট দলের অধিনায়ক
লাহোর কালান্দার্সের ক্রিকেটার
সাসেক্সের ক্রিকেটার
গুজরাত টাইটান্সের ক্রিকেটার
এমআই কেপ টাউনের ক্রিকেটার
পাকিস্তানে আফগান প্রবাসী
কাবুল জোয়ানানের ক্রিকেটার
২০২৩ ক্রিকেট বিশ্বকাপের ক্রিকেটার
ডারবান হিটের ক্রিকেটার
৩১তম জাতীয় চলচ্চিত্র পুরস্কার (বাংলাদেশ)

৩১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩১তম আয়োজন; যা ২০০৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

বিজয়ীদের তালিকা 
বিজয়ীরা হলেন:

মেধা পুরস্কার

কারিগরী পুরস্কার

আরও দেখুন 
 ৯ম মেরিল-প্রথম আলো পুরস্কার

তথ্যসূত্র

জাতীয় চলচ্চিত্র পুরস্কার (বাংলাদেশ)
২০০৬-এর চলচ্চিত্র পুরস্কার
নেট রান রেট

নেট রান রেট (এনআরআর)  () ক্রিকেট খেলায় দলগত অবস্থা বিশ্লেষণ ও পর্যবেক্ষণের লক্ষ্যে ব্যবহৃত পারিসাংখ্যিক পদ্ধতিবিশেষ। সীমিত ওভারের ক্রিকেটের লীগভিত্তিক প্রতিযোগিতায় দলীয় অবস্থান নির্ধারণকল্পে এর সর্বাধিক প্রয়োগ ঘটে থাকে যা অ্যাসোসিয়েশন ফুটবলে গোল পার্থক্যের সাথে তুলনা করা যায়।

একটি খেলায় প্রথম দল কর্তৃক ওভারপ্রতি সংগৃহীত গড় রানের বিপরীতে দ্বিতীয় দলের ওভারপ্রতি সংগৃহীত গড় রানের বিয়োজন প্রক্রিয়ায় নেট রান রেট নির্ধারিত হয়। অন্যদিকে সামগ্রিকভাবে একটি প্রতিযোগিতায় একটি দলের সংগৃহীত ওভারপ্রতি গড় রানের বিপরীতে অন্যান্য দলগুলোর সংগৃহীত ওভারপ্রতি রান সংগ্রহকে বুঝানো হয়। লক্ষ্যণীয় যে, প্রতিযোগিতার কোন একটি খেলায় ব্যবহৃত নেট রান রেটের সাথে সামগ্রিক প্রতিযোগিতার নেট রান রেট ভিন্নতর হতে পারে।

ধনাত্মক নেট রান রেটের মাধ্যমে সামগ্রিকভাবে প্রতিপক্ষের তুলনায় দ্রুতগতিতে রান সংগ্রহ করাকে বুঝায়। অন্যদিকে, ঋণাত্মক নেট রানের মাধ্যমে শীর্ষ দলের তুলনায় ধীরগতিতে রান সংগ্রকে চিত্রিত করা হয়ে থাকে। ফলে দলগুলো যথাসম্ভব উচ্চপর্যায়ের নেট রান রেটের দিকে ধাবিত হয়।

একটি দলের রান রেট বা ওভার প্রতি রান সম্পূর্ণ ইনিংসে সংগৃহীত রানের ওভার প্রতি গড় সংখ্যা।

কোন দল যদি নির্ধারিত ৫০ ওভারে ২৫০ রান সংগ্রহ করে তাহলে রান রেট হবে ৫। লক্ষ্যণীয় যে, একটি ওভার ছয় বল নিয়ে গঠিত হয়। প্রত্যেক বল, এক ওভারের ১/৬ যা ক্রিকেটের পরিসংখ্যানে .১ ওভার নামে পরিচিতি ঘটানো হয়। তাই, একই রান যদি ৪৭.৫ ওভারে সংগৃহীত হতো, তাহলে রান রেট হবে ৫.২২৬।

তথ্যসূত্র

বহিঃসংযোগ 
 http://www.espncricinfo.com/ci/content/page/429305.html
 http://cricket.butjazz.com/net-run-rate-calculation-how-to-calculate-nrr/

ক্রিকেট পরিভাষা
কালা পাথার

কালা পাথার (নেপালি ও হিন্দি ভাষায় কালা পাথার অর্থ কালো পাথর) নেপালের হিমালয় পর্বতমালায় অবস্থিত একটি পর্বত। এটি পুমোরি পর্বতের দক্ষিণ অংশে অবস্থিত। এভারেস্ট পর্বত অঞ্চলে কালা পাথার ট্রেকিং রোমাঞ্চপ্রিয় অভিযাত্রী ও পর্বতারোহীদের নিকট বেশ জনপ্রিয়। কালা পাথারের চূড়া থেকে এভারেস্ট পর্বতের চূড়া ও এভারেস্ট বেস ক্যাম্পের দৃশ্য অবলোকন করা যায়। এভারেস্ট, নুপসে ও চাংসে পর্বতের পরিষ্কার দৃশ্য কালা পাথর থেকে দেখা যায়। এছাড়া লোটসে পর্বতের চূড়াও এখান থেকে দেখা যায়। পৃথিবীর সর্বোচ্চ ওয়েবক্যাম, মাউন্ট এভারেস্ট ওয়েবক্যাম কালা পাথারে অবস্থিত।

নেপালের পর্বত
কোশি প্রদেশের পর্বত
রাঙ্গামাটি মেডিকেল কলেজ

রাঙ্গামাটি মেডিকেল কলেজ বাংলাদেশের রাঙামাটি জেলায় অবস্থিত  একটি সরকারি মেডিকেল কলেজ। এটি ২০১৪ সালে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয়ের অধিভুক্ত।

বর্তমানে এটি দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫১ জন শিক্ষার্থীকে ভর্তি করা হয়ে থাকে।

অবস্থান 
কলেজটি প্রতিষ্ঠার পর থেকে সাময়িকভাবে রাঙ্গামাটি জেলা সদরের জেনারেল হাসপাতালের পাশে একটি ছয়তলা ভবনের কমপ্লেক্সে কার্যক্রম পরিচালনা করে আসছে। তবে বর্তমানে শহরের সুখীনীলগঞ্জ পৌর এলাকায় স্থায়ী ক্যাম্পাস নির্মাণের কাজ দ্রুতগতিতে এগিয়ে চলছে।

ইতিহাস 
২০১৪ সালের ১০ জানুয়ারি প্রতিষ্ঠিত এই মেডিকেল কলেজ শুরু থেকেই নানা প্রতিকূলতার সম্মুখীন হয়। স্থানীয় পাহাড়ি সংগঠনগুলোর বাধার মুখে প্রতিষ্ঠালগ্নের পর থেকে প্রথম তিন মাস এর পাঠদান স্থগিত ছিল।পরবর্তীতে ছাত্র-ছাত্রী ও অভিভাবকদের আন্দোলনের মুখে পুনরায় এই মেডিকেলের শিক্ষা কার্যক্রম শুরু হয়।বর্তমানে মোট চারটি ব্যাচ এই মেডিকেলে অধ্যয়নরত আছে।

অবকাঠামো 
রাঙ্গামাটি জেনারেল হাসপাতাল (যেটি জেলা সদর হাসপাতাল নামে পরিচিত) এর কার্ডিয়াক কেয়ার ইউনিট বর্তমানে এটির মুল একাডেমিক ভবন হিসেবে ব্যবহৃত হচ্ছে। খুব শীঘ্রই "সুখী নীলগঞ্জ" এলাকায় প্রস্তাবিত নিজস্ব ক্যাম্পাস এর কাজ শুরু হবে। এছাড়া শিক্ষার্থীদের আবাসনের জন্য বর্তমানে দুটি ছাত্রীনিবাস এবং তিনটি ছাত্রাবাস রয়েছে। অধ্যক্ষের এবং কলেজের অন্যান্য স্টাফদের জন্য বাংলো রয়েছে। কলেজ শিক্ষকদের যাতায়াতের জন্য মাইক্রোবাসের ব্যবস্থা রয়েছে।

অনুষদ ও বিভাগ 
অন্যান্য মেডিকেল কলেজের মতই এই কলেজে এনাটমি, ফিজিওলজি, বায়োকেমিস্ট্রি, কমিউনিটি মেডিসিন, ফরেনসিক মেডিসিন, মাইক্রোবায়োলজি সহ মেডিসিন, সার্জারি, গাইনি প্রভৃতি ক্লিনিক্যাল বিষয়াদি সংশ্লিষ্ট বিভাগ কর্তৃক পরিচালিত হয়।

সুযোগ-সুবিধা

সহ-শিক্ষা কার্যক্রম ও সংগঠন 
রাঙামাটি মেডিকেল কলেজ বাংলাদেশের অন্যান্য মেডিকেল কলেজের মত প্রতিবছর আর.এফ.এস.টি সফর, শিক্ষা সফর, বনভোজনের আয়োজন করে থাকে।এছাড়া নিয়মিত বিতর্ক প্রতিযোগিতা, বর্ষবরণ, সাংস্কৃতিক অনুষ্ঠান প্রতিবছর আয়োজন করা হয়। ২০১৬ সালে টি.আই.বি কর্তৃক আয়োজিত মুক্তমঞ্চ বিতর্ক প্রতিযোগিতায় রাঙামাটি সরকারি কলেজকে হারিয়ে বিজয়ী দল হিসেবে শিরোপা অর্জন করে। এছাড়া এই কলেজ থেকে নিয়মিত আন্তঃবিশ্ববিদ্যালয় ফুটবল, ক্রিকেট টুর্নামেন্টে শিক্ষার্থীরা অংশ নেয়।

চিত্রশালা

আরও দেখুন 
 বাংলাদেশের মেডিকেল কলেজসমূহের তালিকা

তথ্যসূত্র

বহিঃসংযোগ 
 স্বাস্থ্য অধিদপ্তর
 প্রাতিষ্ঠানিক ওয়েবসাইট

বাংলাদেশের সরকারি মেডিকেল কলেজ
রাঙ্গামাটি জেলার মহাবিদ্যালয়
২০১৪-এ প্রতিষ্ঠিত শিক্ষাপ্রতিষ্ঠান
বাংলাদেশের হাসপাতাল
চট্টগ্রাম বিশ্ববিদ্যালয়ের অধিভূক্ত শিক্ষাপ্রতিষ্ঠান
২০১৪-এ বাংলাদেশে প্রতিষ্ঠিত
চট্টগ্রাম মেডিকেল বিশ্ববিদ্যালয়ের অধিভুক্ত কলেজ
দ্য গার্ল নেক্সট ডোর

দ্য গার্ল নেক্সট ডোর  (ইংরেজি: The Girl Next Door ) হচ্ছে ২০০৪  সালে নির্মিত একটি রোমান্টিক কমেডি চলচ্চিত্র।  চলচ্চিত্রটির পরিচালক  লুক গ্রীনফিল্ড  এবং চলচ্চিত্ররূপ দিয়েছেন ডেভিড টি. ওয়াগনার ও ব্রেন্ট গোল্ডবার্গ  । মূল সঙ্গীত পরিচালক হচ্ছেন  পল হ্যাসলিঙ্গার । ছবির মূল চরিত্রে অভিনয় করেছেন এমিল হ্যারিস  ও  অ্যালিসা কার্টবার্ট।

কাহিনী
হাইস্কুল গ্রাজুয়েট ম্যাথুর(এমিল হ্যারিস) পাশের বাড়ির ড্যানিয়েলকে(অ্যালিসা কার্টবার্ট) প্রথম দেখাতেই ভাল লাগে। দুজন দুজনার প্রেমে পড়ে। পরবর্তিতে ম্যাথু জানতে পারে ড্যানিয়েল একজন পর্ণস্টার।

শ্রেষ্ঠাংশে
 এমিল হ্যারিস ম্যাথু চরিত্রে
 অ্যালিসা কার্টবার্ট ড্যানিয়েল চরিত্রে
 টিমোথি অ্যলিপ্যান্থ কেলি চরিত্রে
 জেমস রিমার হুগো পশ চরিত্রে
 ক্রিস মার্কেট এলি চরিত্রে
 পল ডানো ক্লিটজ চরিত্রে
 অলিভিয়া ওয়াইল্ড কেলি চরিত্রে

বক্স অফিস
দ্য গার্ল নেক্সট ডোর চলচ্চিত্রটি বিশ্বব্যাপী মোট $৩০,৪১১,১৮৩ ডলার আয় করে।

পুরস্কার ও মনোনয়ন

তথ্যসূত্র

বহিঃসংযোগ

 

২০০৪-এর চলচ্চিত্র
মার্কিন চলচ্চিত্র
ক্যালিফোর্নিয়ার পটভূমিতে চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
মার্কিন এলজিবিটিকিউ সম্পর্কিত চলচ্চিত্র
পর্নোগ্রাফিক চলচ্চিত্র
পর্নোগ্রাফি সম্পর্কে চলচ্চিত্র
২০০০-এর দশকের মার্কিন চলচ্চিত্র
২০০০-এর দশকের ইংরেজি ভাষার চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন যৌন হাস্যরসাত্মক চলচ্চিত্র
মার্কিন কিশোর প্রণয়ধর্মী চলচ্চিত্র
লস অ্যাঞ্জেলেসে ধারণকৃত চলচ্চিত্র
রিজেন্সির চলচ্চিত্র
খালিদ এরগেঞ্চ

খালিদ এরগেঞ্চ () (জন্মঃ ৩০ এপ্রিল ১৯৭০ ইস্তাম্বুল, তুরস্ক) হলেন একজন তুরস্কের জনপ্রিয় অভিনেতা। বিশ্বব্যাপি তুমুলভাবে জনপ্রিয় হয়ে ওঠে ঐতিহাসিক ধারাবাহিক সুলতান সুলেমান-এ তিনি প্রথম সুলাইমান এর চরিত্রে অভিনয় করেন।

ব্যক্তিগত জীবন 
খালিদের মাতা  আলবেনীয় বংশোদ্ভূত। তিনি অভিনেত্রী বেরগুজার কোরেলকে বিবাহ করেন এবং এই দম্পতির আলী নামের একটি পুত্র সন্তান রয়েছে। তিনি এক বিবৃতিতে বলেন যে, জেকি ডেমরিকুবুজের স্বাতন্ত্রসূচকশৈলী এবং ফারজান ওজপেটেকের আবেগঘন মুহুর্তগুলোকে পছ্ন্দ করেন।

চলচ্চিত্রের তালিকা

তথ্যসূত্র

বহিঃসংযোগ
 
 Halit Ergenç: Suleiman the Magnificent, Modern King Shahryār and more

১৯৭০-এ জন্ম
তুর্কি অভিনেতা
জীবিত ব্যক্তি
তুর্কি চলচ্চিত্র অভিনেতা
তুর্কি টেলিভিশন অভিনেতা
২০০৪ দক্ষিণ এশীয় গেমস

২০০৪ দক্ষিণ এশীয় গেমস বা ৯ম সাফ গেমস হল দক্ষিণ এশীয় গেমসের ৯ম আসর যা ২৯ মার্চ থেকে ৪ এপ্রিল পাকিস্তানের ইসলামাবাদে অনুষ্ঠিত হয়। মূলসূচী অনুযায়ী প্রতিযোগিতাটি ২০০১ সালে অনুষ্ঠিত হওয়ার কথা ছিল কিন্তু যুক্তরাষ্ট্রে ৯/১১ হামলার কারণে তা হয়নি। এ আসরের প্রতিপাদ্য বিষয় ছিল সীমানা ছাড়িয়ে।

বিলম্ব

ক্রীড়া

পদক তালিকা

আরও দেখুন 
 দক্ষিণ এশীয় গেমস

তথ্যসূত্র 

দক্ষিণ এশীয় গেমস
২০০৪ দক্ষিণ এশীয় গেমস
২০০৪-এ বহু-ক্রীড়া প্রতিযোগিতা
২০০৪-এ পাকিস্তানে আন্তর্জাতিক ক্রীড়া প্রতিযোগিতা
২০০৪-এ পাকিস্তানে ক্রীড়া
২০০৪-এ এশীয় ক্রীড়া
পাকিস্তানে বহু-ক্রীড়া প্রতিযোগিতা
সাইমন কুক

সাইমন জেমস কুক (; জন্ম: ১৫ জানুয়ারি, ১৯৭৭) অক্সফোর্ডে জন্মগ্রহণকারী বিশিষ্ট পেশাদার ইংরেজ ক্রিকেটার। বর্তমানে তিনি হংকং ক্রিকেট দলের প্রধান কোচের দায়িত্ব পালন করছেন। কাউন্টি ক্রিকেটে মিডলসেক্স ও কেন্টের প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম ফাস্ট বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন সাইমন কুক। তার ভাই অ্যাডাম মাইনর কাউন্টিজসহ অক্সফোর্ডশায়ারের পক্ষে খেলেছেন।

প্রথম-শ্রেণীর ক্রিকেটে অংশগ্রহণ 
অক্সফোর্ডশায়ারে অবস্থানকালে ১৯৯৬ সালে কামনরের পক্ষে খেলেন। এর এক বছর পর অ্যান্ড্রু স্ট্রসের সাথে তিনিও মিডলসেক্সের প্রতিনিধিত্ব করেন। আঘাতপ্রাপ্তির পূর্বে নিজেকে কাউন্টি চ্যাম্পিয়নশীপে শীর্ষসারির বোলার হিসেবে গড়ে তুলতে সচেষ্ট ছিলেন। ২০০৪ সালের জাতীয় লীগে ৩৯ উইকেট নিয়ে অ্যাডাম হলিউকের গড়া রেকর্ডের সমকক্ষ হন। সাত বছর মিডলসেক্স ক্লাবে খেলার পর ২০০৪ সালের শেষদিকে কেন্টের সাথে চুক্তিবদ্ধ হন তিনি। নতুন বল নিয়ে প্রায়শঃই তিনি বোলিং আক্রমণে নেতৃত্ব দিতেন। ২০০৭ সালের টুয়েন্টি২০ কাপসহ ২০০৯ সালের কাউন্টি চ্যাম্পিয়নশীপ দ্বিতীয় বিভাগের শিরোপা লাভ করে তার দল। ২০১২ সালের কাউন্টি মৌসুম শেয করার পর কাউন্টি ক্রিকেট থেকে অবসর নেন তিনি।

কোচিং 
খেলোয়াড় থাকা অবস্থাতেই ক্রিকেটের সর্বোচ্চ পর্যায়ে প্রশিক্ষণের সাথে যুক্ত হন। ২০১৩ সালের ইউরোপীয় টি২০ চ্যাম্পিয়নশিপের পূর্বে ফ্রান্স দলকে কোচিং দেন। হংকং দলের প্রধান কোচের দায়িত্ব লাভের পূর্বে ২০১৩ সালে একই দলের বোলিং কোচের দায়িত্ব পান। ২০১৫ সালে হংকং দলের প্রধান কোচ হিসেবে মনোনীত হন তিনি।

তথ্যসূত্র

আরও দেখুন 
 জেমস অ্যাটকিনসন
 হংকং জাতীয় ক্রিকেট দল
 ২০১৬ এশিয়া কাপ বাছাইপর্ব

বহিঃসংযোগ 

১৯৭৭-এ জন্ম
জীবিত ব্যক্তি
ইংরেজ ক্রিকেটার
কেন্টের ক্রিকেটার
মিডলসেক্সের ক্রিকেটার
হংকং জাতীয় ক্রিকেট দলের কোচ
জিকা জ্বর

জিকা জ্বর, যা জিকা ভাইরাস রোগ হিসাবেও পরিচিত, জিকা ভাইরাস দ্বারা সৃষ্ট একটি রোগ। ডেঙ্গু জ্বর এর উপসর্গের সাথে সাদৃশ্য আছে।  অধিকাংশ ক্ষেত্রে (৬০–৮০%) কোন উপসর্গ দেখা যায় না। যখন উপসর্গ দেখা যায় তখন সাধারত জ্বর, লাল চোখ, অস্থিসন্ধিতে ব্যথা, মাথাব্যথা, এবং ম্যাকুলোপ্যাপুলার ফুসকুড়ি পরিলক্ষিত হয়। সাধারণত উপসর্গসমূহ মৃদু হয় এবং সাতদিনের কম সময় স্থায়ী হয়। ২০১৫ সালের শুরুর সংক্রমণে মৃত্যুর ঘটনা সংগঠিত হয়নি। সংক্রমণ গুইলান–বারে সিনড্রোম এর সাথে সংযুক্ত।

কারণ এবং রোগ নির্ণয়  
জিকা জ্বর মূলত এডিস জাতীয় মশার কামড়ের মাধ্যমে ছড়ায়।  এটি শারীরিক সম্পর্ক এবং রক্তের মাধ্যমেও ছড়াতে পারে।  এই রোগ মাতৃগর্ভে শিশুর দেহেও ছড়াতে পারে এবং মাইক্রোসেফালির সৃষ্টি হয়। যখন কোন ব্যক্তি অসুস্থ হয় তখন রোগ নির্ণয় করার উদ্দেশ্যে ভাইরাসের আরএনএ খুঁজে পাওয়ার জন্য রক্ত, মূত্র অথবা লালা পরীক্ষা করা হয়।

প্রতিরোধ এবং চিকিৎসা 
প্রতিরোধের মধ্যে রয়েছে সংক্রমিত এলাকায় মশার কামড় কমানো। প্রচেষ্টার মধ্যে আছে পোকা তাড়ানোর ঔষধ ব্যবহার, শরীরের বেশি অংশ কাপড় দিয়ে ঢেকে রাখা, মশারির ব্যবহার এবং জমে থাকা পানি সরানো কারণ সেখানে মশার বংশবৃদ্ধি হয়। কোন কার্যকরী ভ্যাকসিন নেই।  ২০১৫ সালে ব্রাজিলের স্বাস্থ্য কর্মকর্তারা সুপারিশ করেন যে, মহামারির কারণে পিতামাতাদের গর্ভধারণে বিলম্ব করতে এবং সুপারিশ করা হয় যে সব এলাকায় মহামারি ছড়িয়ে পড়েছে সেসব এলাকায় গর্ভবতী মহিলাদের ভ্রমণ না করতে। যেহেতু নির্দিষ্ট কোন চিকিৎসা নেই, প্যারাসিটামল (এ্যাসিটামিনোফেন) এই রোগে সাহায্য করতে পারে। খুবই বিরল ক্ষেত্রে হাসপাতালে ভর্তির প্রয়োজন হতে পারে।

ইতিহাস এবং মহামারি সংক্রান্ত বিদ্যা 
যে ভাইরাস এই রোগের কারণ তা ১৯৪৭ সালে প্রথম পাওয়া যায়। ২০০৭ সালে  ফেডারেটেড স্টেটস অফ মাইক্রোনেশিয়াতে মানুষের মাঝে প্রথম মহামারি নথিভুক্ত হয়। ২০১৬ সালের জানুয়ারিতে আমেরিকার বিশটি অঞ্চলে এই রোগ দেখা দেয়।  আফ্রিকা, এশিয়া ও প্রশান্ত মহাসাগরীয় অঞ্চলেও এই রোগ দেখা দেয়। ২০১৫ সালে ব্রাজিলে শুরু হওয়া মহামারির কারণে ২০১৬ সালের ফেব্রুয়ারিতে বিশ্ব স্বাস্থ্য সংস্থা বৈশ্বয়িক জনস্বাস্থ্য জরুরি অবস্থা ঘোষণা করে।

তথ্যসূত্র

জিকা ভাইরাস
প্রাণী ভাইরাসজনিত রোগ
পতঙ্গবাহিত রোগ
যৌনবাহিত রোগ ও সংক্রমণ